CELEX: 32013R1047
Language: mt
Date: 2013-08-21 00:00:00
Title: Regolament ta’ Delega tal-Kummissjoni (UE) Nru 1047/2013 tal- 21 ta’ Awwissu 2013 li jemenda r-Regolament ta’ Delega tal-Kummissjoni (UE) Nru 114/2013 għall-iskop li jikkoreġi l-emissjonijiet speċifiċi medji ta’ CO 2 fl-2010 speċifikati għall-manifattur Piaggio  Test b’relevanza għaż-ŻEE

29.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 285/1
            
         REGOLAMENT TA’ DELEGA TAL-KUMMISSJONI (UE) Nru 1047/2013
   tal-21 ta’ Awwissu 2013
   li jemenda r-Regolament ta’ Delega tal-Kummissjoni (UE) Nru 114/2013 għall-iskop li jikkoreġi l-emissjonijiet speċifiċi medji ta’ CO2 fl-2010 speċifikati għall-manifattur Piaggio
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 510/2011 tal-Parlament Ewropew u tal-Kunsill tal-11 ta’ Mejju 2011 li jistabbilixxi standards ta’ rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief (1), u b’mod partikolari l-Artikolu 11(7) tiegħu,
   Billi:
   
               (1)
            
            
               Il-manifattur tal-vetturi kummerċjali ħfief, Piaggio, għarraf lill-Kummissjoni li l-emissjonijiet speċifiċi medji ta’ CO2 fl-2010 speċifikati għal dak il-manifattur fir-Regolament ta’ Delega tal-Kummissjoni (UE) Nru 114/2013 tas-6 ta’ Novembru 2012 li jissupplimenta r-Regolament (UE) Nru 510/2011 tal-Parlament Ewropew u tal-Kunsill dwar ir-regoli għall-applikazzjoni għal deroga minn miri ta’ emissjonijiet speċifiċi ta’ CO2 għal vetturi kummerċjali ħfief ġodda (2) mhumiex korretti. Il-manifattur ipprovda evidenza dettaljata li turi li l-emissjonijiet speċifiċi medji ta’ CO2 fl-2010 kienu ogħla sew mill-valur indikat f’dak ir-Regolament.
            
         
               (2)
            
            
               Il-Kummissjoni vvalutat l-evidenza pprovduta minn Piaggio u tikkunsidra li huwa xieraq li l-valur jiġi kkoreġut.
            
         
               (3)
            
            
               Għaldaqstant, ir-Regolament ta’ Delega (UE) Nru 114/2013 għandu jkun emendat skont dan,
            
         ADOTTAT DAN IR-REGOLAMENT:
   Artikolu 1
   Fil-lista tal-Anness III tar-Regolament ta’ Delega (UE) Nru 114/2013, l-annotazzjoni fit-tieni kolonna, intitolata “Emissjonijiet medji (g/km)”, għall-għamla Piaggio hija mibdula b’ “177,00”.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta’ Awwissu 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 145, 31.5.2011, p. 1.
   
      (2)  ĠU L 38, 9.2.2013, p. 1.